**Διδακτικοί Στόχοι για την Ενότητα:**

**"Ο Θεός συναντά τον άνθρωπο, για να του προσφέρει ζωή" και "Αγία Γραφή: Μια ολόκληρη βιβλιοθήκη"**

 **Γνωστικοί Στόχοι**:

* Να κατανοήσουν οι μαθητές ότι η συνάντηση Θεού και ανθρώπου στις βιβλικές διηγήσεις έχει ως κεντρικό σκοπό την προσφορά ζωής και σωτηρίας.
	+ Να γνωρίσουν παραδείγματα βιβλικών διηγήσεων που περιγράφουν συναντήσεις με τον Θεό.
	+ Να αναγνωρίσουν την Αγία Γραφή ως μια συλλογή βιβλίων που περιλαμβάνει την Παλαιά και την Καινή Διαθήκη.

**Ανάπτυξη δεξιοτήτων.**

* + Να μπορούν να διαβάζουν και να αναλύουν επιλεγμένα αποσπάσματα από την Αγία Γραφή, αναγνωρίζοντας το κύριο μήνυμά τους.
	+ Να συγκρίνουν τις βιβλικές διηγήσεις με τη σύγχρονη πραγματικότητα και να συσχετίζουν το περιεχόμενό τους με ζητήματα της καθημερινής ζωής.
	+ Να αναπτύξουν την ικανότητα να συζητούν και να ερμηνεύουν τις διδαχές της Αγίας Γραφής με κριτική ματιά, λαμβάνοντας υπόψη τη θεολογική και ιστορική τους διάσταση.
	+ Nα αναπτύξουν την ικανότητα να εντοπίζουν τις συμβολικές και ανθρωπομορφικές εκφράσεις.